ועדת הכספים, כנסת 23, פרוטוקול מספר 201, 2020-12-08 12:19

משה גפני: אנחנו דנים בהצעת תקנות התעבורה (תיקון מס'), התשפ"א-2020 (אגרת רישיון נהיגה) ובהצעת תקנות התעבורה (תיקון מס'), התשפ"א-2020 .

משה גפני: מי מציג את תקנות התעבורה?

 << אורח >> תמי פרידמן: אני.

 << אורח >> תמי פרידמן: סגנית היועצת המשפטית, משרד התחבורה והבטיחות בדרכים.

 << אורח >> תמי פרידמן: להקריא?

משה גפני: קודם תסבירי.

משה גפני: יכול להיות שנחסוך לך את ההקראה כי נגיד שההסבר הוא כזה שמשכנע אותנו לא לדון בזה.

משה גפני: בצחוק.

משה גפני: אנחנו צריכים קודם לדעת על מה מדובר.

 << אורח >> תמי פרידמן: מוצע לקבוע כי אגרה בעד רישיון נהיגה לדרגות נמוכות, שזה לאופנוע A, A1, A2-1 ו-B, שזה רכב פרטי, תעמוד על סך של 510 שקלים עד גיל 70.

 << אורח >> תמי פרידמן: נכון להיום מחדשים את הרישיון כל עשר שנים וכל עשר שנים משלמים 400 פלוס שקלים.

 << אורח >> תמי פרידמן: מוצע שישלמו פעם אחת 510 שקלים וזה אחרי שנהג מוציא רישיון, שנתיים נהג חדש, חמש שנים נהג צעיר ואז יהיה לו לתקופה של עד גיל 70 וישולם סך של 510 שקלים.

מיקי לוי: רגע.

מיקי לוי: אל תרוצי.

מיקי לוי: 410 שקלים לכמה שנים?

 << אורח >> תמי פרידמן: כל עשר שנים.

 << אורח >> תמי פרידמן: ל-50-45 שנים ישלמו רק 510 שקלים במקום כל עשר שנים שמשלמים 438 שקלים.

אפי רוזן: ראש אגף הרישוי במשרד התחבורה.

אפי רוזן: עכשיו אפשר לתת לייף טיים פירייט רישיון.

אפי רוזן: ברישיונות הפשוטים, לא המקצועיים, כמו במדינות נאורות בעולם, לא צריך לחדש כל עשר שנים אם לא קרה כלום.

אפי רוזן: אם היום אתה הולך לחדש כל עשר שנים, נכון להיום האגרה משתנה כל שנה ואתה משלם 438 שקלים.

אפי רוזן: 45 שנים, תכפיל את זה ב-4.5, אתה מתקרב ל-2,000 שקלים.

אפי רוזן: אנחנו אומרים שאנחנו נותנים רישיון ל-45 שנים ותשלם רק 510 שקלים.

אפי רוזן: למעשה בשונה ממה שחשבת, אנחנו מפחיתים ב-75 אחוזים את העלות למשק הבית, לאדם.

אפי רוזן: אגב, זה לא למשק אלא לאדם הפרטי.

אפי רוזן: הדבר הזה עולה כ-80 מיליון שקלים שמכניס לאוצר לאורך התקופה והאוצר הכניס לזה.

ינון אזולאי: איפה העוקץ?

אפי רוזן: אני נראה לך איש עוקץ?

אפי רוזן: אין כאן עוקץ.

מיקי לוי: הוא נתן הטבה.

אפי רוזן: לפעמים אנחנו בסדר.

אפי רוזן: זה קורה.

אלכס קושניר: אתה לא יכול לעשות את זה.

אלכס קושניר: באנו לוחמנים, באנו להילחם ואתה אומר שאתה נותן כאן הטבה ואין שום דבר מאחוריה?

אלכס קושניר: אני לא מאמין.

ינון אזולאי: אמרתי למיקי שזאת הטבה.

ינון אזולאי: זאת באמת הטבה גדולה אבל אני רוצה לשאול עוד כמה שאלות אחרי שהיושב ראש יאשר לי.

אפי רוזן: הנחתי את דעתכם בהסבר?

ינון אזולאי: ברור.

ינון אזולאי: אגב, ובגיל 70 עוד 510.

אפי רוזן: גם כיום במדינת ישראל מגיל 70 עד גיל 80 מחדשים כל חמש שנים וזה עולה כ-38 שקלים לשנה בהתאמה.

אפי רוזן: זה 230 שקלים לחמש שנים.

אפי רוזן: מעל גיל 80, אדם הגיע לגבורות, כל שנתיים 96 שקלים.

משה גפני: למה האוצר הסכים לתת לכם 80 מיליון שקלים?

משה גפני: כי אתם הסכמתם לתקנה 220(א).

אפי רוזן: תכף נדבר על זה.

הילה שי וזאן: אתה דיברת כרגע רק על אגרת רישוי נהיגה?

אפי רוזן: אתה מדבר על החזר האגרות?

אפי רוזן: אדוני, ה-טרייד אוף הוא שבשלוש שנים מיליון וחצי שקלים עלות החזר.

משה גפני: אתה תכף תצטרך להסביר את זה כי אנחנו שאלנו מה העוקץ ומצאנו אותו.

הילה שי וזאן: למה אגרת רישיון נהיגה קשורה לתקנה 220(א)?

אפי רוזן: זאת עוד תקנה.

אפי רוזן: אמר היושב ראש בצדק שלא נראה לו שהאוצר נתן סתם כך כסף ושאומר מה הוא לקח.

אפי רוזן: אז במקרה הוא עלה על תיקון נוסף ואמרתי שהתיקון הזה, האוצר לא לקח אלא הוא – תכף נדבר על זה – נמנע מלהשיב סך של מיליון וחצי שקלים לאורך שלוש שנים.

משה גפני: לא.

משה גפני: אל תגיד כמה.

משה גפני: קודם תענה על השאלות ותסביר מה אתם הולכים לעשות בתקנה 220(א).

אפי רוזן: נלך אגודל בצד אגודל לפי הסדר של ההקראה.

 << אורח >> תמי פרידמן: להקריא?

משה גפני: לא להקריא.

משה גפני: להסביר.

משה גפני: אנחנו עוד לא בהקראה.

משה גפני: אולי לא נסכים על ההחזר?

משה גפני: מה יש עוד?

 << אורח >> תמי פרידמן: אגרות בעד מידע מתוך מאגרי המידע של רשות הרישוי.

 << אורח >> תמי פרידמן: היום מנפיקים תדפיסים ורישיונות מתוך הרשימה.

הילה שי וזאן: זה אגרת רישיון נהיגה.

הילה שי וזאן: 10 שקלים לתדפיסים.

 << אורח >> תמי פרידמן: נכון.

הילה שי וזאן: למה זה עולה ל-20 שקלים?

 << אורח >> תמי פרידמן: תכף נגיע לזה.

 << אורח >> תמי פרידמן: עכשיו אנחנו מדברים על הרשימה.

אפי רוזן: זה לא עלה ל-20 שקלים.

 << אורח >> תמי פרידמן: זה יורד לאפס.

 << אורח >> תמי פרידמן: זה יורד מ-10 שקלים לאפס שקלים.

 << אורח >> תמי פרידמן: ה-20 זה משהו שיורד מ-29 ל-20 שקלים.

אפי רוזן: מה שהורדנו ל-20 היה קודם 29 שקלים.

ינון אזולאי: הם באו היום להוריד.

אפי רוזן: מה ש-10, יורד לאפס שקלים.

ינון אזולאי: הדבר היחידי שהם מורידים ובעצם לוקח מהציבור, זה על הרישיון של אדם שנפטר, על ההחזר.

אלכס קושניר: תקנה 220(א) קובעת כי בן אדם שלא יכול לנהוג בשל נכות או נפטר, יקבל החזר.

אלכס קושניר: נפטר כנראה לא יכול לקבל, אבל מה עם הנכה?

אפי רוזן: נכה לא קשור.

אפי רוזן: נכה זה אחד אחר.

 << אורח >> תמי פרידמן: מחמת נכות הוא לא יכול לנהוג ברכב ואז הוא מבקש לבטל את הרישיון.

 << אורח >> תמי פרידמן: זה מישהו שמחמת נכות לא יכול להמשיך לנהוג ולכן הוא מבקש החזר.

אלכס קושניר: פוגעים בנכים.

אפי רוזן: לא.

משה גפני: שנייה, עם כל הכבוד, זה לא כולל שיש כאן לימוד בחברותות.

משה גפני: אני מבקש שיהיה מסודר למרות שלא תמיד זה הולך לי.

משה גפני: סיכמנו קודם על שני דברים.

משה גפני: האחד, מה שאמרתם שהוא מקבל רישיון ל-45 שנים והוא משלם על זה 510 שקלים במקום לשלם 410 שקלים לפרק זמן כל פעם מחדש.

ינון אזולאי: אגב, זה לאו דווקא ל-45 שנים.

ינון אזולאי: בן אדם הוציא רישיון בגיל 50, אז עד גיל 70 הוא ישלם 510 שקלים.

ינון אזולאי: גם אם הוא הוציא רישיון בגיל 69, הוא ישלם 510 שקלים.

משה גפני: עדיין זאת הטבה.

 << אורח >> תמי פרידמן: אם הוא מוציא בגיל 60, הוא יקבל עשר שנים.

אפי רוזן: המצב לא יכול להיות מוחמר מהמצב הנוכחי.

אפי רוזן: הוא יחזור לשלם רגיל.

אפי רוזן: הוא לא ייפגע בשום מקרה מזה שהוא הוציא רישיון מאוחר.

משה גפני: זאת עדיין הטבה.

משה גפני: הטבה נוספת שאתם מביאים לנו היא אם אדם הולך להוציא את המידע והוא צריך לשלם 10 שקלים, הוא יהיה פטור.

אפי רוזן: אמת.

 << אורח >> תמי פרידמן: נכון.

משה גפני: אני יכול ללכת, להוציא את המידע, אני מכניס את הכרטיס, את רישיון הנהיגה, ואחרי התקנות האלה אני לא משלם עבור זה.

 << אורח >> תמי פרידמן: נכון.

משה גפני: מה עוד יש?

 << אורח >> תמי פרידמן: אגרות רישוי מופחתת, תקנה 272א לתקנות התעבורה.

 << אורח >> תמי פרידמן: התקנה מגדירה שזכאי לשלם אגרת רישוי מופחתת של רכב נכה רק רכב שעומד לשימושו האישי של הנכה, בן זוג או אפוטרופוס שלו.

 << אורח >> תמי פרידמן: מוצע לתקן את התקנה ולהוסיף גם משפחות אומנה שמחזיקות ילד נכה.

 << אורח >> תמי פרידמן: גם הן ישלמו אגרה מיוחדת.

מיקי לוי: יפה מאוד.

אלכס קושניר: זה אפילו יפה שחשבתם על זה.

אפי רוזן: פנו אלינו.

אפי רוזן: אנחנו לומדים.

משה גפני: מה יש עוד?

 << אורח >> תמי פרידמן: בגין כפל של רישיון נהיגה היום משלמים 29 שקלים.

 << אורח >> תמי פרידמן: מוצע להפחית זה כך שישלמו 10 שקלים.

אפי רוזן: אם היום אדוני מאבד רישיון רכב או רישיון נהיגה, הרבה מן האנשים, למרות שביטלנו – ואני אומר בוועדה, במדינת ישראל אין חובת אחזקה של רישיון הרכב ברכב, המשטרה רואה הכול במחשב, אבל בכל זאת אדם אומר שהוא בן אדם מסודר ורוצה להחזיק את זה אצלו ברכב.

הילה שי וזאן: איך מזהים את הנהג?

אפי רוזן: תעודת זהות או דרכון.

משה גפני: השוטר יכול לבדוק.

אפי רוזן: בעבר היית מקבלת דוח תנועה על כך שהוא לא עליך.

אפי רוזן: ביטלנו את זה לפני כשנה וחצי לנוחיות האזרחים אבל יש אזרחים שאומרים שהם רוצים שיהיה להם את זה.

אפי רוזן: עד עכשיו היה בא אדם ואומר שאבד לו, הוא לא מוצא את זה, היה הולך לרישיומט או למשרד הרישוי והוא היה משלם במכשיר רישיומט 29 שקלים על הפעולה הזאת.

אפי רוזן: אנחנו מציעים להפחית את זה ל-20 שקלים בגין רישיון רכב.

אפי רוזן: למה?

אפי רוזן: כי רישיון רכב זה דף.

אפי רוזן: המדינה יודעת להסתדר עם עשרה שקלים.

אפי רוזן: לעומת זאת, רישיון נהיגה, מפחיתים מ-29 שקלים ל-20 שקלים.

אפי רוזן: מדוע ל-20?

אפי רוזן: כי רישיון הפלסטיק עולה למדינת ישראל תשלום של קרוב ל-11 שקלים לזכיין.

משה גפני: גם הטבה.

אפי רוזן: בשניהם הפחתנו.

אפי רוזן: הנושא האחרון שלכאורה הוא איננו הטב, זאת סוגיית החזר אגרות פטרים ומי שלא יכול לנהוג.

 << אורח >> תמי פרידמן: אנחנו מציעים לבטל את זה כי יש כאן טרחה מאוד משמעותית לרשת הרישוי.

משה גפני: לבטל מה?

 << אורח >> תמי פרידמן: את ההחזר.

הילה שי וזאן: רגע, כבוד היושב ראש, לגבי 12, יש רשימה סגורה של מקרים בהם כן פוטרים.

 << אורח >> תמי פרידמן: לא.

 << אורח >> תמי פרידמן: רק במקרים האלה היו אמורים לשלם ואנחנו מרחיבים את זה.

 << אורח >> תמי פרידמן: אנשים שניגשו לפקידות, לא ידעו לעשות את ההבחנה אם הרישיון שלך אבד או נגנב ועל פי רוב היו מחייבים או לא.

 << אורח >> תמי פרידמן: לכן אמרו שבכל מקרה אתה תשלם ואנחנו מפחיתים את הסכום מ-29 שקלים ל-20 שקלים ומ-29 שקלים ל-10 שקלים בהתאמה.

הילה שי וזאן: אבל הוא יצטרך לשלם בכל מקרה.

אפי רוזן: כן.

 << אורח >> תמי פרידמן: זה קורה כשאתה מאבד, נגנב, נפגם או נלקח לך הרישיון.

 << אורח >> תמי פרידמן: אין הרבה מקרים כאלה.

מיקי לוי: היום לא צריך לקחת את רישיון הנהיגה בכיס.

מיקי לוי: יש הקלה משמעותית.

אפי רוזן: היכולת הזאת לפטור אדם מהכפל קיימת רק לסמכות רישוי במשרד הרישוי, אלא שמי שכיתת רגליו ובא והמתין שעה וחצי ברישוי כשעוד היו תורים, שילם 29 שקלים ועוד 27 שקלים עמלת פקיד.

אפי רוזן: אנחנו לא רוצים שיבואו לרישוי.

אפי רוזן: כולם ישלמו 20 שקלים.

אפי רוזן: לא רוצים לגזול מהאזרח שקל.

אפי רוזן: אל תבוא אלינו.

אפי רוזן: אנחנ לא נאפשר להם להגיע.

אפי רוזן: נחסום את האפשרות הזאת.

משה גפני: אבל אני רוצה להוציא רישיון כי הוא אבד לי.

אפי רוזן: אתה יכול ללכת לדואר ישראל, 702 סניפים, לכל מכשיר רישיומט, 130 מקומות, אינטרנט.

אפי רוזן: היום באזור אתה יכול כל בוקר לרווחתך, אם בא לך, להדפיס את הרישיון כמה פעמים שאתה רוצה בחינם.

ינון אזולאי: מה שאמרת, זה מבורך.

ינון אזולאי: אתה בעצם אומר שאתה לא רוצה שיבואו למשרד הרישוי ובצדק.

ינון אזולאי: עשיתם בדיקה כמה עובדים תפטרו בגלל שיותר לא יגיעו לשם?

אפי רוזן: לא רק שלא פיטרנו עובדים.

אפי רוזן: ברשות הרישוי עובדים היום 270 עובדים.

אפי רוזן: לפני שנתיים עבדו 250 עובדים ולפני ארבע שנים עבדו 230 עובדים.

אפי רוזן: אנחנו הגדלנו את מספר העובדים כדי להגביר את המענה הטלפוני.

אפי רוזן: עברנו למענה טלפוני מלא שזה גם אדם בן 90, כמו אימא שלי, מסוגל לעשות בלי בעיה.

ינון אזולאי: כלומר, כתוצאה מכך לא תהיה פגיעה בעובדים, חד וחלק.

אפי רוזן: ממש לא.

ינון אזולאי: בסדר.

ינון אזולאי: חשוב מאוד.

 << אורח >> תמי פרידמן: תקנה 220א שהזכרנו קודם.

משה גפני: אתם לא הזכרתם.

משה גפני: אני הזכרתי.

 << אורח >> תמי פרידמן: אדם שנפטר, צריך להמציא לנו צוואה כדי שנראה מי היורשים.

אפי רוזן: אם אומרים לאדם שמפאת נכותו הוא לא יכול לנהוג יותר, הוא אומר שהוא רוצה לבטל את הרישיון ומבקש שיחזירו לו כסף.

אפי רוזן: אותו אדם עם אדם שנפטר, רוצים בחזרה את הכסף.

אפי רוזן: מה שקורה בפועל, לשמחתנו אגב, רוב התמותה במדינת ישראל היא כזאת שתוקף הרישיון שלהם הוא לשנתיים, אנשים מגיל 80 ומעלה.

אפי רוזן: נוצר היום מצב שהחוק מאפשר גם ליורשים לקבל.

אפי רוזן: אנחנו מצאנו שבמרבית המקרים, בגלל שמדובר בכמה עשרות שקלים, לא פונים.

אפי רוזן: במצבים אחרים, לעתים להפתעתי, גם בגיל החזר ששל 35 שקלים או 40 שקלים, בגלל דם רע אצל היורשים, שישה-שבעה יורשים מתחילים אתנו תהליך.

אפי רוזן: במקרה הזה, בשל עשרות שקלים, הנטל שמוטל על הרשות והיכולת שלנו עכשיו לעשות משפטי שלמה בין האנשים ולנהל את זה בבתי משפט, היא לא נכונה ומיותרת.

אפי רוזן: לעניין זה אבקש לציין שמימוש האגרות – ויש לנו מסמך כזה – מדי שנה בגין החזרים הוא לא חצה בשלוש שנים את ה-700,000 שקלים.

אפי רוזן: לא חצה את הסכום הזה.

אפי רוזן: זה אומר שבמקרה הכי גרוע, אל מול ארבעה מיליון 600,000 מחזיקי רישיון נהיגה, יתכן ש-200,000 שקלים גרענו מאנשים כשמדובר בכמה עשרות שקלים לאדם.

אפי רוזן: זה כל מה שאנחנו מבקשים.

הילה שי וזאן: זה ברור אבל אתה עוד פעם דילגת על החלק השני של הנכה.

אפי רוזן: זה אותו דבר.

אפי רוזן: בדרך כלל אנשים שהם נכים ברישיונות הרגילים, אין לנו כמעט מצב שאנחנו פוסלים אדם מרישיון נהיגה בגלל נכות.

אפי רוזן: עד לפני מספר שנים הייתה נהוגה פרקטיקה שבעיניי הייתה קלוקלת, שאם הגיש אדם בקשה לתג נכה וגילו שיש לו בעיה רפואית, אמרו לו, בסדר, קבל תו נכה, אבל לא ניתן לך רישיון.

אפי רוזן: אנחנו הוצאנו פרקטיקה ואמרנו שזאת פגיעה בחופש הפרט.

אפי רוזן: אתם תתעסקו בתו נכה באחד ובנושא של רישיון הנכה, זה סיפור אחר.

אפי רוזן: לכן מאז היקף הנכים שיפסלו להם רישיונות נהיגה כליל, לגמרי, הוא לא קיים.

אלכס קושניר: אם הם כל כך מעטים, למה בכלל להתעסק בהם?

ינון אזולאי: התעסקות הקטנה, זו הבעיה שלו.

אפי רוזן: זו הסיבה.

אפי רוזן: המעטים האלה דורשים מאתנו מערכת מיוחדת.

מיקי לוי: לאור ההקלות שהמדינה נתנה בשלבים הראשונים, זה ראוי.

אלכס קושניר: אני רוצה להבין.

אלכס קושניר: מדובר בהחזר פשוט לבן אדם.

אפי רוזן: הוא לא פשוט.

מיקי לוי: המערכת היא אותה מערכת.

אפי רוזן: אלה בודדים.

אפי רוזן: אני יכול להציג מספרים.

אלכס קושניר: עוד יותר.

אלכס קושניר: אם זה בודדים, למה?

אפי רוזן: כי לבנות מערכת מחשב שמסוגלת ליצור דיפרנציאליות ביניהם, יעלה לנו מיליוני שקלים.

מיקי לוי: נכה מקבל כל כך הרבה הקלות, שלא יקרה כלום אם חלילה הוא מפסיק לנהוג.

אפי רוזן: אני רוצה לומר עוד מילה בהקשרים של הנכים.

אפי רוזן: אנחנו כל כך ליברליים שוועדת ערר שלנו מאשרת לאדם שהוא מוגבל לנהוג מביתו לבית ילדיו.

אפי רוזן: זה מופיע ברישיון ונאמר שהוא רשאי לנהוג רק כך וכך.

אפי רוזן: אנחנו הולכים עם הנכה עד תום ולו שיוכל לנהוג את המעט שהוא חייב.

אפי רוזן: לכן האירוע הזה, אתם כמעט לא תראו אותו.

משה גפני: מה אתם מבקשים מאתנו?

משה גפני: נכה שמגיע ואומרים לו שהוא לא יכול להחזיק רישיון.

משה גפני: הוא מבקש את האגרה בחזרה.

משה גפני: כמה כסף זה?

אפי רוזן: עשרות שקלים.

משה גפני: כמה עשרות?

 << אורח >> תמי פרידמן: תלוי מתי.

אפי רוזן: תלוי מתי הוא הגיש.

משה גפני: באמצע השנה.

אפי רוזן: תלוי בן כמה הוא.

משה גפני: הוא בן 81.

אפי רוזן: במקרה הטוב אלה 20 שקלים.

אפי רוזן: 30 שקלים במקרה הכי גרוע.

משה גפני: למה אתם מביאים את כל העניין הזה?

משה גפני: אני מבין שיש לכם בעיה עם היורשים.

משה גפני: למה אתם מוחקים את התקנה?

אפי רוזן: אדוני שאל אותי כרגע לגבי אנשים שלא נפטרו.

אפי רוזן: לגבי נכים חלילה או אדם בן 80 ומעלה, עניתי.

אפי רוזן: מי שנפטר, רוב האנשים שנפטרים מעל גיל 80 לשמחתנו.

אפי רוזן: מדובר בכמה עשרות שקלים, לעתים יש שלושה, ארבעה וחמישה יורשים שלא מוותרים.

אפי רוזן: זה נטל אדיר עלינו.

אפי רוזן: ההתכתבות עם כל אחד, ייפוי הכוח לכל אחד.

משה גפני: מה אתם מציעים לעשות בתקנה הזאת?

אפי רוזן: לא להחזיר את כמה עשרות השקלים האלה.

מיקי לוי: צודק.

משה גפני: כמה כסף האוצר מקבל מזה?

אפי רוזן: כלום.

אפי רוזן: זה מה שציינתי.

הילה שי וזאן: חצי מיליון.

משה גפני: כמה כסף חוזר לאוצר?

אפי רוזן: בארבע שנים זה חסך לאוצר מעט פחות מחצי מיליון שקלים אל מול הטבות.

משה גפני: ההטבות, זה בסדר.

משה גפני: אם מבטלים את התקנה הזאת, יחזרו להם חצי מיליון שקלים.

מיקי לוי: בארבע שנים.

אפי רוזן: בהנחה שיהיה מיצוי.

מיקי לוי: זאת מערכת פקידותית.

מיקי לוי: זאת מערכת מחשובית.

מיקי לוי: היא מיותרת.

מיקי לוי: לאור ההקלות שנתנו לפני כן, לא יקרה כלום אם לא יתקבל ההחזר הזה.

משה גפני: גם אני חושב כך.

 << אורח >> תמי פרידמן: אתמול הוספנו קובץ נוסף והבטיחו לנו שידונו בו אם אני אצהיר לפרוטוקול שזאת הצעתה של השרה שלנו.

 << אורח >> תמי פרידמן: במאי 2020 משרד התחבורה השיק שירות של העברת בעלות באזור האישי.

 << אורח >> תמי פרידמן: כשיש מוכר יחיד של רכב וקונה יחיד, אפשר להעביר בעלות באזור האישי ואין צורך לגשת לבנק הדואר.

 << אורח >> תמי פרידמן: בגין הפעולה הזאת אנחנו מציעים להפחית סך של 13 שקלים שזה הסכום שמשלמים לדואר, כך שבמקום 219 שקלים על העברת בעלות ברכב פרטי ישלמו 206 שקלים, ובאופנוע, במקום 74 שקלים ישלמו סך של 61 שקלים.

אפי רוזן: כשאתה עושה תהליכים דיגיטליים, זה צריך להתבטא בכך שהציבור משלם פחות

מיקי לוי: את לא מכירה את משרד הרישוי של לפני 40 שנים עם התורים והצרות.

אפי רוזן: תודה על המחמאה.

משה גפני: יש עוד דברים?

 << אורח >> תמי פרידמן: לא.

משה גפני: למה לא הבאתם את העברת הבעלות?

 << אורח >> תמי פרידמן: הבאנו.

 << אורח >> תמי פרידמן: העברתי לאייל ולטמיר.

אייל לב ארי: העבירו לנו.

אייל לב ארי: לא העבירו לוועדה.

 << אורח >> תמי פרידמן: לא העברנו לוועדה כי השרה לא הייתה אתמול במשרד כדי לחתום.

משה גפני: אני רוצה לאשר את זה, אבל בלי השרה?

 << אורח >> תמי פרידמן: סיכמתי עם אייל וטמיר, בתנאי שאני אצהיר לפרוטוקול שזה על דעתה של השרה נעביר את זה.

משה גפני: בסדר.

משה גפני: אתם תעבירו את זה לוועדה.

טמיר כהן: זה לא רק אלי.

טמיר כהן: גם החברים לא ראו את זה.

טמיר כהן: אף אחד לא ראה את זה.

טמיר כהן: אנחנו שומעים על זה עכשיו לראשונה.

ינון אזולאי: אנחנו בוועדה, מה שמגיע ברגע האחרון, בדרך כלל לא דנים בו, לטוב ולמוטב.

ינון אזולאי: עכשיו היושב ראש יחליט.

 << אורח >> תמי פרידמן: ככל שאי אפשר, נדון בזה פעם אחרת.

אפי רוזן: אין לנו בעיה אבל חבל שהציבור יפסיד מזה.

אפי רוזן: אנחנו מבינים את הטעות.

מיקי לוי: תדע לך שעל זה נפל הנושא של הדירה השלישית, שלא הציגו בפני הוועדה בזמן המתאים.

ינון אזולאי: אפי, יש לכם מערכת של העברת בעלות דרך האתר.

ינון אזולאי: היו לכם תקלות של העברות בעלות?

ינון אזולאי: אתם יודעים לזהות את זה?

אפי רוזן: בטח.

משה גפני: אתם יכולים להביא את זה היום?

 << אורח >> תמי פרידמן: יש לי כאן את הקובץ.

 << אורח >> תמי פרידמן: העברתי לאייל וטמיר במייל.

אייל לב ארי: את הפנייה החתומה.

 << אורח >> תמי פרידמן: אני אשאל אם השרה נמצאת.

 << אורח >> תמי פרידמן: קיבלתי אישור להצהיר לפרוטוקול שזה על דעתה אבל היא לא הייתה במשרד כדי לחתום.

משה גפני: יכולים היום להחתים אותה?

 << אורח >> תמי פרידמן: אני אשאל אותה.

מיקי לוי: אולי אפשר להרים אצבע ולעשות רוויזיה.

אפי רוזן: ברשותך, אני יוצא לדבר עם השרה.

אייל לב ארי: עדיין צריכה להיות פנייה לוועדה.

מיקי לוי: אני שואל אם אפשר לעשות הצבעה וגפני יעשה רוויזיה.

משה גפני: לא.

משה גפני: אי אפשר.

משה גפני: אנחנו כולנו באמת רוצים לאשר את זה אבל לפעמים מגיעים דברים כאלה שאתה תצעק עד השמיים, בצדק, שלא ראינו את זה.

משה גפני: אנחנו בהמשך נאשר את זה.

משה גפני: בנושא הדירה השלישית, זאת הייתה הבעיה.

משה גפני: בג"ץ פסל את זה בגלל זה ולא לגופו של עניין.

מיקי לוי: חד משמעית.

משה גפני: תקריאי בבקשה את התקנות.

 << אורח >> תמי פרידמן: תקנות התעבורה (תיקון מס' ), התשפ|א-2020 בתוקף סמכותי לפי סעיף 70(10) לפקודת התעבורה (להלן – הפקודה), באישור שר האוצר לפי סעיף 39ב לחוק יסודות התקציב, התשמ"ה-1985, ובאישור ועדת הכספים של הכנסת לפי סעיף 1(ב) לחוק יסוד: משק המדינה, אני מתקין תקנות אלה:

 << אורח >> תמי פרידמן: בתקנות התעבורה, התשכ"א-1961 (להלן – התקנות העיקריות), בתוספת הראשונה:

2ו' יבוא: טור א' טור ב' בשקלים חדשים "2ז.

2ו' יבוא: בעד רישיון נהיגה או בעד חידושו לתקופה של מעל 10 שנים ועד למועד שבו חלה חובת 510" בדיקות רפואיות לפי תקנה 196(ב)

2ו' יבוא: תחילה תחילתו של פרט 2ז, בחלק א', בתוספת הראשונה לתקנות העיקריות, כנוסחו בתקנה 1(1) לתקנות העיקריות, ב-1 בחודש שיחול לאחר תום שלושה חודשים ממועד פרסומן של תקנות אלה.

2ו' יבוא: אני עוברת לקובץ השני.

2ו' יבוא: תקנות התעבורה (תיקון מס' ), התשפ"א-2020 בתוקף סמכותי לפי סעיף 19 ו-70(10) לפקודת התעבורה (להלן – הפקודה), באישור שר האוצר לפי סעיף 39ב לחוק יסודות התקציב, התשמ"ה-1985, ובאישור ועדת הכספים של הכנסת לפי סעיף 1(ב) לחוק יסוד: משק המדינה, ולפי סעיף 19 לפקודה, אני מתקינה תקנות אלה:

2ו' יבוא: בתקנות התעבורה, התשכ"א-1961 (להלן – התקנות העיקריות, בתקנה 12, במקום תקנת משנה (א) יבוא: "(א) רשות הרישוי רשאית לתת כפל תעודה למבקש אשר פנה לרשות ובמועד פנייתו רשאי להחזיק בה, ובלבד ששולמה האגרה לכך".

2ו' יבוא: תקנה 220א לתקנות העיקריות – בטלה.

2ו' יבוא: בתקנה 272א(א) לתקניות העיקריות, בפסקה (2) אחרי "על שם האפוטרופוס שלו" יבוא "על שם האומן שלו כהגדרתו בחוק אומנה לילדים, התשע"ו-2016".

2ו' יבוא: בתוספת הראשונה לתקנות העיקריות –

2ו' יבוא: בחלק ב' בפרט 3 בטור ב', במקום "40" יבוא "20".

2ו' יבוא: תחילה תחילתן של תקנות 1 ו-4, 90 ימים ממועד פרסומן.

2ו' יבוא: יראו לגבי בקשה שהוגשה לפי תקנה 220א לתקנות העיקריות כנוסחה ערב יום התחילה של תקנה 23 לתקנות אלה כאילו התקנה האמורה עדיין בתוקף.

ינון אזולאי: לגבי 272א.

ינון אזולאי: אולי שינוי בנוסח.

ינון אזולאי: במקום "נכה" אולי לומר "אנשים עם מוגבלות" או "אדם עם מוגבלות".

 << אורח >> תמי פרידמן: לא כתוב נכה.

 << אורח >> תמי פרידמן: כתוב שם האפוטרופוס שלו.

ינון אזולאי: לא.

ינון אזולאי: הסתכלתי בתקנה עצמה.

ינון אזולאי: אני חושב שראוי שנשנה את זה לאנשים עם מוגבלות.

 << אורח >> תמי פרידמן: בתקנה עצמה.

ינון אזולאי: כן.

ינון אזולאי: זה גם עבר בחוק.

ינון אזולאי: היום מציינים את זה בכנסת ואני חושב שזה דבר ראוי.

 << אורח >> תמי פרידמן: בסדר.

אפי רוזן: זה יגיע היום חתום.

אפי רוזן: השרה תחתום על זה.

משה גפני: בסדר.

משה גפני: אם זה יגיע היום, נשים ת זה מיד בסדר היום ונצביע.

משה גפני: עכשיו אנחנו הולכים להצביע על התקנות המונחות לפנינו שחתומות על ידי השרה כפי שהקריאה אותן תמי פרידמן.

משה גפני: מי בעד אישור התקנות כפי שהוקראו על ידי תמי פרידמן?

משה גפני: מי נגד?

משה גפני: מי נמנע?

משה גפני: אושר

משה גפני: התקנות אושרו.

משה גפני: ברגע שיגיעו התקנות חתומות על ידי השרה - אנחנו רוצים לתמוך זה, כולנו בעד – מיד נשים אותן בסדר היום.

משה גפני: לא נחכה יומיים כפי שאנחנו נוהגים לעשות.

משה גפני: גם אם זה צריך להיות מחר, נביא את זה מחר ונאשר.

משה גפני: אם זה יגיע היום – הישיבה תימשך עד שעה 14:00 – אנחנו נוסיף את זה היום.

ינון אזולאי: הרב בפני, צריך לומר מילה טובה על מה שהבאתם היום.

ינון אזולאי: אלה הטבות.

משה גפני: אנחנו מודים לכם על התקנות הללו.

משה גפני: התקנות הללו הן תקנות טובות שעוזרות לאזרחים.

משה גפני: אנחנו שמחים על כך.

משה גפני: תודה רבה.

משה גפני: תביאו את התקנות כמה שיותר מהר כדי שנוכל לאשר אותן כמה שיותר מהר.

משה גפני: אנחנו צריכים להקפיד על הנוהל כי אחרת נהיה בבעיה בדברים קריטיים, גם כלפי החברים.

משה גפני: אני משתדל לא לעשות דברים שהחברים לא ידעו עליהם מראש.

משה גפני: תודה.